**Adományok után járó normatív kiegészítésen alapuló támogatás civil szervezetek részére 2024 / NEAN-KP-1-2024**

**Támogatás kódja**: NEAN-KP-1-2024

**A pályázat kiírója**: Bethlen Gábor Alapkezelő Zrt.

**A pályázat célja**: a pályázat célja a civil szervezetek működésének támogatása; a civil szervezetek társadalmi szerepvállalásának, a nemzeti összetartozás erősítésének, valamint a közjó kiteljesedésében vállalt szerepük segítése érdekében.

A civil szervezetek által gyűjtött és a számviteli beszámolóban feltüntetett adományok értéke után járó tíz százalékos normatív kiegészítés normatív támogatásnak minősül.

**Támogatható tevékenységek**: a kedvezményezett a támogatást a működési költségeinek fedezésére fordíthatja.

**Ki nyújthat be pályázatot**: Magyarországon 2023. december 31-éig nyilvántartásba vett

a) alapítvány, valamint

b) egyesület, ideértve a szövetséget

**Elnyerhető támogatás**: 10 000 Ft - 750 000 Ft

**Pályázat benyújtása**: <https://nir.bgazrt.hu>

**Benyújtási határidő**: 2024. július 24. 14:00 óra